

URDHËR
Nr. 93, datë 13.3.2024

PËR DELEGIM TË PËRKOHSHËM TË KOMPETENCAVE 

Në zbatim të neneve 28 dhe 29, të Kodit të Procedurave Administrative, të VKM-së nr. 58, datë 29.1.2004, “Për organizimin e Drejtorisë së Sigurimit të Informacionit të Klasifikuar”, nenit 26 të rregullores së brendshme të Drejtorisë së Sigurimit të Informacionit të Klasifikuar, miratuar me urdhrin e Kryeministrit nr. 1, datë 14.1.2015, “Për miratimin e rregullores së brendshme të Drejtorisë së Sigurimit të Informacionit të Klasifikuar (DSIK)”, i ndryshuar,

URDHËROJ:

1. Delegimin e përkohshëm të kompetencave të mëposhtme të titullarit të Autoritetit Kombëtar për Sigurinë e Informacionit të Klasifikuar, me përjashtim të kompetencave të cilat nuk delegohen dhe që janë të shprehura me ligj, drejtorit të Drejtorisë së Vetting-ut dhe Sigurimit Industrial, z. Mark Ndreca.
2. Z. Mark Ndreca i delegohen kompetencat si më poshtë:
- ndjek dhe zbaton “Rregulloren për funksionimin dhe organizimin e Drejtorisë së Sigurimit të Informacionit të Klasifikuar”, e ndryshuar;
- ndjek dhe monitoron prezencën në punë të personelit të AKSIK-së;
- ndjek detyrat e vendosura në planin mujor;
- merr dhe trajton korrespondencën shkresore.
3. Kompetencat e mësipërme delegohen për periudhën nga data 18.3.2024 deri më 22.3.2024.
4. Z. Mark Ndreca nuk mund t’i nëndelegojë këto kompetenca. 
5. Për ndjekjen e këtij urdhri ngarkohet drejtori i Drejtorisë së Vetting-ut dhe Sigurimit Industrial.
6. Me njohjen dhe zbatimin e këtij urdhri ngarkohen të gjithë nëpunësit/punonjësit e Autoritetit Kombëtar për Sigurinë e Informacionit të Klasifikuar.
[bookmark: _GoBack]7. Ky urdhër hartohet në 3 (tri) kopje të njëjta, një për Protokoll-Arkivin, një për Qendrën e Botimeve Zyrtare dhe një për drejtorin e Drejtorisë së Vetting-ut dhe Sigurimit Industrial.
Ky urdhër hyn në fuqi menjëherë. 
 
 DREJTOR I PËRGJITHSHËM
Dorian Tola

	
